ચેન્નાઇ એક્સપ્રેસને રીલીઝ થયે બે અઠવાડિયા સુધીનો સમય વીતિ ચૂક્યો છે, તેમ છતાં શાહરૂખ ખાન ફિલ્મની માર્કેટિંગ કરવાનું છોડી રહ્યાં નથી. શાહરૂખ ખાને ગત કાલે એટલે કે 15 ઑગસ્ટના દિવસે મુંબઇમાં નરિમન પોઇન્ટ પર જઇને પોતાના ફેન્સ સાથે વાતચીત કરી અને પોતાની ફિલ્મ ચેન્નાઇ એક્સપ્રેસને લઇને તેમની રાય પણ જાણી. ત્યારબાદ તેઓ મુંબઇમાં આવેલા મરાઠા મંદિર સિનેમા હોલમાં પણ ગયા, જ્યાં જઇને તેમણે ફેન્સ સાથે ફિલ્મ જોઇ. પરંતુ જેવા કિંગ ખાન મરાઠા મંદિર પહોંચ્યા કે તુરત જ એક તરફ ડીડીએલજે અને બીજી તરફ ચેન્નાઇ એક્સપ્રેસની ચર્ચા થવા લાગી.